ועדת הכספים, כנסת 20, פרוטוקול מספר 800, 2017-09-04 09:30

משה גפני: בוקר טוב, אני מתכבד לפתוח את ישיבת ועדת הכספים.

משה גפני: אנחנו, בפעם הקודמת, אישרנו את מוסדות הציבור לסעיף 46 ולסעיף 61, והעלה מישהו מחברי הוועדה, אחד מחברי הוועדה העלה שהוא חושב שיש בעיה בסעיף 12 ברשימה, נכון?

<טמיר כהן: כן.

משה גפני: על כל פנים, היה בסעיף 12 בוועדה, ברשימה - - -

מיקי רוזנטל: היה איזה איש שעשינו לו עוול.

<טמיר כהן: אז הנה, טיפלנו בזה.

<טמיר כהן: זה זה.

מיקי רוזנטל: עשינו לו עוול.

מיקי רוזנטל: זה זה?

<טמיר כהן: כן, זה זה.

מיקי רוזנטל: הוא פה במקרה, האיש הזה?

רחל עזריה: - - - לו שני השמות?

מיקי רוזנטל: כן, שיש את אותו שם, ואיש אחד התקשר אליי: מה עשיתם לי?

מיקי רוזנטל: מסכן.

מיקי רוזנטל: בסדר.

רחל עזריה: זה אתה?

רחל עזריה: זה לא היית אתה.

מיקי רוזנטל: זה לא הייתי אני, אבל זה לא חשוב.

רחל עזריה: זה היה מיקי, זה היה מיקי, זה היה מיקי.

רחל עזריה: איך הוא - - -

מיקי רוזנטל: זה לא חשוב.

מיקי רוזנטל: יש עוול?

מיקי רוזנטל: צריך לתקן אותו.

רחל עזריה: נכון, צריך לתקן.

רחל עזריה: אז אנחנו נוציא הודעה.

רחל עזריה: איזו פדיחה.

רחל עזריה: אתה לא יודע מאיפה זה בא לך.

מיקי רוזנטל: כן, מסכן.

מיקי רוזנטל: באמת.

מיקי רוזנטל: התקשרו אליו עיתונאים, התחילו להציק לו.

מיקי רוזנטל: זה היה ממש - - -

רחל עזריה: מסכן.

רחל עזריה: מסכן.

רחל עזריה: זה הכי מבאס.

רחל עזריה: זה הכי מבאס.

רחל עזריה: אתה לא יודע מאיפה זה בא לו.

משה גפני: טוב, אני חוזר לעניין של הסעיף הראשון בסדר היום שאמרנו בפעם הקודמת בסעיף 12.

משה גפני: בפעם הקודמת, בישיבה הקודמת היה סיפור עם "חן לחיים", סעיף 12 ברשימה – תמיכה וסיוע לילדים חולים של יניב בן דוד.

משה גפני: מישהו העלה בטעות שמא מדובר במישהו שעבר עבירה פלילית או שהיה בבעיות פליליות, ואנחנו, כדרכנו, אני ביקשתי להוציא את זה מהרשימה וביקשתי ממר ארז אורעד שיבדוק, כמו תמיד שהוא בודק את הדברים האלה כאשר עולים נושאים בעייתיים כאלה.

משה גפני: ומהבדיקה של מה שהתברר – תגיד אתה, מר ארז אורעד.

<ארז אורעד: טוב.

<ארז אורעד: אני רק אגיד לכם בוקר טוב, כבוד היושב ראש, חברי הכנסת, חברי ועדת כספים נכבדים.

<ארז אורעד: רק הערה קטנה לסדר: גם שעון מקולקל מראה את השעה הנכונה פעמיים.

<ארז אורעד: ובמקרה הזה לא מדובר בשעון בכלל, מכיוון שכאן אנחנו רואים מספר מקרים, שזה חוזר ונשנה, של אנשים שמכפישים אותם פה, בוועדת הכספים, על לא עוול בכפם, וכתוצאה מאיזה חיפוש קטנטן בגוגל.

<ארז אורעד: ואני לא רוצה כאן.

<ארז אורעד: אני יודע שאני באתי לפה לאשר את - - -

משה גפני: לא, אבל המילה "מכפישים" לא מתאימה.

<ארז אורעד: עושים גוגל על מישהו.

<ארז אורעד: בעמותה הקודמת היו אורן אשר ומאיר קקון – עבריין גדול שיצא מכך.

<ארז אורעד: בסוף, מסתבר - - -

משה גפני: בסדר.

משה גפני: אז צריך להתנצל בפני אלה שזה לא הם, אבל זה התפקיד שלנו.

<ארז אורעד: לא.

<ארז אורעד: התפקיד שלנו: אני טורח, לוקח את הרשימות - - -

רחל עזריה: אבל אולי פשוט אתם תעשו גוגל.

משה גפני: הם עושים, הם עושים.

משה גפני: הם עושים.

רחל עזריה: אז שיגידו - - -

משה גפני: אחרי זה זה מגיע לכאן.

משה גפני: מעלה מישהו מחברי הוועדה - - -

<ארז אורעד: אנחנו לוקחים את הרשימות, אנחנו עושים - - -

רחל עזריה: אבל אם זה גוגל פשוט, שזה שמות זהים, אז אפשר פשוט שהם יעשו את זה ויגידו: יש מישהו עם שם זהה, אבל זה לא הוא.

<ארז אורעד: זה מה שאני מבקש - - -.

<ארז אורעד: אני רוצה להציע הצעה קטנה לסדר על מנת להימנע בעתיד ממקרים כאלה, כי חבר הכנסת מיקי לוי אמר שהוא ימשיך ויאמר פה את זה בצורה הזאת.

<ארז אורעד: מה שאני מבקש: אני עושה את העבודה באופן מאורגן: לוקח את הרשימות, טורח להביא לכם את זה ימים לפני זה, להעלות את זה לכנסת מבחינה ציבורית – שקיפות, על מנת שכל האנשים שיש להם הערות – שיעירו.

<ארז אורעד: אפשר באמת או להעיר לי ברגע שאם עשו איזה חיפוש מסוים, לשאול ולהגיד שאני אבדוק את זה, ואולי אני אסיר את זה עד לרשימה הבאה או שבאיזשהו שלב לבדוק בדיקה יותר מעמיקה.

<ארז אורעד: עוד פעם, אני חוזר ואומר:

<ארז אורעד: אם יש פה איזה חקירות סמויות או דברים שלא גלויים לי, אני לא יכול לדעת את זה כמובן כשאני מביא, אבל אנחנו עושים את כל המאמצים, ולא בגוגל.

<ארז אורעד: לא בחיפוש קטנטן בגוגל, על מנת לא להביא לפה אנשים שלא בסדר.

משה גפני: ולגופו של עניין במקרה הזה.

<ארז אורעד: לגבי "חן לחיים", לגופו של עניין: אני מבקש באמת לנקות ושתוציא פה הודעה שמנקה את מר יניב בן דוד.

משה גפני: אייל, אני מבקש שתצא הודעה על זה.

<ארז אורעד: לא מדובר באותו אדם שדיברו עליו: גם לפי בדיקה שלנו וגם האיש ההוא שהוציאו עליו את ההודעה בכלל איש עסקים, וזה בכלל בן אדם אחר.

<ארז אורעד: אמנם זה אותו שם, אבל יש עוד מספר אנשים עם אותו שם, וזה לא אותו בן אדם שנמצא בעמותת חן לחיים.

<ארז אורעד: לכן, אני מבקש באמת להוציא הודעה שתנקה את האדם הזה מכל רבב שדבק בו ולאשר את העמותה, כמובן.

<ארז אורעד: תודה רבה.

רחל עזריה: בהחלט.

מיקי רוזנטל: כן.

משה גפני: עורך הדין בנימין למקין, מבחינת ניהול תקין יש בעיה?

<בנימין למקין: מבחינתנו, יש לה - - - ניהול תקין - - -

משה גפני: חבר הכנסת מיקי רוזנטל, בבקשה.

מיקי רוזנטל: קודם כל, גם אני מצטרף כמובן להתנצלות על הטעות הזו, אבל אני רוצה לומר לך: בזמן האחרון אנחנו מקיימים כל מיני דיונים בנושא פדופילים שנכנסים למערכת החינוך וכולי וכולי, ומשרד החינוך פיתח אל מול המשטרה מנגנון מאוד-מאוד אפקטיבי כדי שאתה לא תצטרך לחפש את זה בעולם ענק.

מיקי רוזנטל: זה ברור שלא כל מידע יכול להגיע לכל אדם, אבל במשרד שלכם יש אנשים שהמידע הזה – אתם זכאים לקבל אותו, וזה יחסוך לכם הרבה מאוד זמן ולנו הרבה מאוד אי נעימויות, ובא לציון גואל.

מיקי רוזנטל: בסדר?

מיקי רוזנטל: יש מנגנון כזה.

משה גפני: זה בסדר גמור.

משה גפני: כן.

משה גפני: אני מבקש להוסיף עוד משהו.

משה גפני: אני פונה גם לחברי הוועדה: הרשימות ניתנות לפני הדיון בוועדה.

משה גפני: החברים רואים את הרשימות עוד קודם.

משה גפני: במידה ומישהו מחברי הוועדה נתקל בשם מסוים והוא ראה שהתפרסם לגביו שהוא נגוע בנושאים פליליים, אני מציע לא להביא את זה לוועדה, אלא לפני הוועדה להביא את זה למר ארז אורעד ולבקש ממנו: תשמע, בדקתם את הכול, אבל בכל אופן יש מקרה שאני ראיתי במקום כזה או אחר, שהוא נגוע באיזושהי עבירה פלילית.

משה גפני: ואז לא צריך לעשות את זה בוועדה, צריך להשתדל לעשות את זה קודם.

משה גפני: זה מה שהתכוונת.

רחל עזריה: אפילו יש משהו יותר פשוט.

רחל עזריה: לא.

רחל עזריה: אני חוששת.

רחל עזריה: אני חושבת שזה לא יעבוד.

רחל עזריה: כי לבוא לפני.

רחל עזריה: זה גם ככה - - -

משה גפני: למה לא? תרימי טלפון, הוא זמין.

רחל עזריה: אבל מה שכן אפשר, זה לא נורא אם בוועדה אומרים: נבדוק אחר כך.

רחל עזריה: פשוט לא לומר: לא לפרוטוקול ולא למיקרופון ולא לכלום - - -

מיקי רוזנטל: לא שם של אדם.

רחל עזריה: לא שם של אדם עם איזשהם חשדות.

משה גפני: טוב.

משה גפני: על כל פנים, אנחנו מודים לך על הבדיקה הזאת.

משה גפני: היא חשובה.

משה גפני: היא חשובה.

רחל עזריה: ואני גם מתנצלת.

רחל עזריה: בשם כל הוועדה, אנחנו מתנצלים בפני אותו אדם.

משה גפני: ואני בכל אופן אומר שאם אפשר להימנע מהעניין הזה ולעשות את זה שלא במסגרת הוועדה, אלא אם כן אין ברירה ואנחנו לא יכולים להימנע מהעניין הזה.

משה גפני: אנחנו מדברים על הרבה מאוד עמותות.

משה גפני: ויכול לקרות שלפעמים השעון המקולקל הזה בדיוק נופל על מקרה שצריך שם באמת להימנע מלאשר את זה.

משה גפני: אני מתנצל בשם הוועדה.

משה גפני: אני מתנצל בשם הוועדה בפני מר יניב בן דוד, אבל זה חלק מהחיים שאנחנו מנסים כל הזמן לשפר.

משה גפני: אני מקווה שהתקלות האלה יצטמצמו, שלא יחזרו על עצמן.

משה גפני: מי בעד אישור העמותה הזו שבסעיף 12 ברשימה שאנחנו מדברים עליה, שהקראנו אותה.

משה גפני: סימנה 11-657-17, סעיף 12.

משה גפני: מי בעד, ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין הבקשה לאישור עמותת חן לחיים – תמיכה וסיוע לילדים חולים – לעניין סעיף 46 לפקודת מס הכנסה (סעיף 12 ברשימה שסימנה 11-657-17) אושרה.

משה גפני: הסעיף אושר.

משה גפני: אני מודה לכם.

משה גפני: תודה רבה.